**NÁVRH**

Obecné zastupiteľstvo v Matejovciach nad Hornádom v súlade s ustanovením § 6 zákona č. 369/1990 Zb. o obecnom zriadení v znení neskorších predpisov, v zmysle § 58 zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov a § 140 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva:

**Všeobecne záväzné nariadenie**

**č. 3/2023**

**o podmienkach poskytovania príspevku na stravovanie pre dôchodcov**

## Článok 1 Úvodné ustanovenia

1. Toto všeobecné záväzné nariadenie (ďalej len „VZN") upravuje rozsah, podmienky a spôsob poskytovania príspevku na stravovanie dôchodcov s trvalým pobytom na území obce Matejovce nad Hornádom.

## Článok 2

**Príspevok na stravovanie**

1. Príspevok na stravovanie poskytuje obec poberateľom dôchodkovej dávky, t.j.
	* starobného dôchodku;
	* predčasného starobného dôchodku;
	* plného invalidného dôchodku (ďalej len „dôchodcom“), ktorí majú na území obce trvalý pobyt, na zníženie nákladov spojených so zabezpečovaním teplého jedla – obeda.
2. Príspevok sa neposkytuje občanom, ktorí sú poberateľmi dôchodkových dávok uvedených v ods. 1 a zároveň majú uzatvorený pracovnoprávny vzťah alebo poberajú ďalší príjem zo zárobkovej činnosti alebo inej činnosti.
3. Príspevok na stravovanie sa neposkytne tomu občanovi, ktorému je poskytovaná opatrovateľská služba a v rámci nej má zahrnutý úkon prípravy jedla.
4. Poskytovanie príspevku na stravovanie nie je nárokovateľné.

## Článok 3

**Podmienky poskytnutia príspevku na stravovanie**

1. Občan, ktorému podľa článku 2 ods. 1 patrí príspevok na stravovanie, vyplní žiadosť
	1. poskytnutie príspevku (príloha č. 1).
2. Žiadateľ o príspevok k žiadosti doloží:
	1. aktuálnu fotokópiu rozhodnutia sociálnej poisťovne o priznaní dôchodku
	2. čestné prehlásenie, že okrem dôchodku nepoberá žiadny iný príjem z pracovnoprávneho vzťahu (príloha č.2)
3. Na príspevok nemá nárok občan, ktorý nemá vysporiadané záväzky voči obci po lehote splatnosti.

**Článok 4**

**Spôsob zabezpečenia stravovania**

1. Stravovanie sa zabezpečuje v rozsahu jedného teplého jedla denne. Dodávateľom stravy je jedáleň Materskej školy Matejovce nad Hornádom.

2. Príspevok sa poskytuje vo forme zľavy, ktorú obec poskytne dôchodcovi vo výške ustanovenej týmto nariadením.

3. Zoznam dôchodcov, ktorým bude poskytnutý príspevok eviduje a aktualizuje obecný úrad.

4. Príspevok obce na stravovanie je vo výške 1,00 €.

5. Príspevok na stravovanie sa poskytuje dôchodcovi podľa článku 2 ods. 1 na každý pracovný deň v mesiaci počas prevádzky zariadenia. Neposkytuje sa na dní pracovného pokoja, školských prázdnin, soboty a nedele.

6. Výšku poskytnutého príspevku podľa ods. 4 môže zmeniť obecné zastupiteľstvo obce Matejovce nad Hornádom dodatkom k VZN.

**Článok 5**

**Podmienky dodávateľa**

1. Školská jedáleň pripravuje jedlo vždy podľa jedálneho lístka, ktorým včas informuje dôchodcu o ponuke jedál.

2. Školská jedáleň vždy po ukončení mesiaca predloží dôchodcom vyúčtovanie obedov so skutočným počtom odobratých obedov v danom mesiaci, kde vyčísli výšku príspevku na každého stravníka po odrátaní poskytnutého príspevku obce.

## Článok 6 Záverečné ustanovenia

1. Návrh tohto VZN č. 3/2023 bol zverejnený na úradnej tabuli a na internetovej stránke [www.matejovcenadhornadom.sk](http://www.matejovcenadhornadom.sk) v lehote uvedenej v § 6 ods. 3 zákona č. 369/1990 Zb. o obecnom zriadení.
2. Toto VZN bolo schválené uznesením obecného zastupiteľstva č. ............dňa....................
3. Toto VZN nadobúda účinnosť dňa **................**

Mgr. Ivana Hrebenárová

starostka obce

Príloha č. 1 k VZN č. 3/2023

# Žiadosť o poskytnutie príspevku na stravovanie

Meno a priezvisko: ....................................................................................................................

Dátum narodenia: .......................................................................................................................

Bydlisko: ....................................................................................................................................

Druh dôchodku: ....................................................................................................................\*)..

Žiadam o poskytnutie príspevku na stravovanie s účinnosťou od ......................

......................................................

vlastnoručný podpis žiadateľa

\*) fotokópia rozhodnutia Sociálnej poisťovne o priznaní dôchodku

Príloha č. 2 k VZN 3/2023

# Čestné prehlásenie

Týmto čestne prehlasujem, že ako dôchodca okrem dôchodku nepoberám žiadny iný príjem z pracovnoprávneho vzťahu, zo zárobkovej alebo inej podobnej činnosti a že všetky údaje v žiadosti sú pravdivé. Zmenu týchto údajov nahlásim do 8 dní.

Súčasne v zmysle zákona č. 18/2018 Z.z. o ochrane osobných údajov v znení neskorších predpisov dávam Obci Matejovce nad Hornádom svojim podpisom písomný súhlas na spracovanie osobných údajov (meno, priezvisko, titul, číslo, bydlisko, dátum narodenia) pre účely vybavenia žiadosti o poskytnutie príspevku na stravovanie.

V Matejovciach nad Hornádom, dňa ........................................................

.....................................................

vlastnoručný podpis žiadateľa

Návrh všeobecne záväzného nariadenia č. 3/2023 o podmienkach poskytovania príspevku na stravovanie pre dôchodcov zverejnený na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov:

|  |  |
| --- | --- |
| Vyvesený na úradnej tabuli dňa: | **18. 4. 2023** |
| Zverejnený na webovom sídle obce dňa: | **18. 4. 2023** |
| Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme, elektronicky alebo ústne do zápisnice na obecnom úrade. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené. |

Schválené všeobecne záväzné nariadenie č. 3/2023 o podmienkach poskytovania príspevku na stravovanie pre dôchodcov zverejnený na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov:

|  |  |
| --- | --- |
| Vyhlásené vyvesením na úradnej tabuli obce dňa:  | **10. 05. 2023** |
| Nariadenie nadobúda účinnosť dňom: | **01. 06. 2023** |
| Zvesené z úradnej tabule dňa: |  |